**Раздел III.**

**от НАРЕДБА за прием на ученици в първи клас в
общинските училища на територията на Столична община**

**Критерии**

**Чл. 9. При спазване на водещия критерий децата, кандидатстващи в първи клас, се разпределят в следните групи:**

|  |  |  |  |
| --- | --- | --- | --- |
| **№** | 1. **Водещ критерий**
 | **Точки** | **Необходими документи за първа, втора, трета и четвърта групи** |
| **9.1.** | **Първа група** - деца с постоянен/настоящ адрес в прилежащия район на училището и постоянният/настоящият им адрес не е променян в последните над 3 години преди датата на класиране. Деца, чиито братя или сестри до 12-годишна възраст са ученици в същото училище, независимо от постоянния/настоящия им адрес. |  | За деца с **ЕГН -** Удостоверява се служебно. За деца без **ЕГН** - Документ, доказващ адресната регистрация,издаден от службите за административен контрол на чужденците към Министерството на вътрешните работи. Критерий "Деца, чиито братя или сестри до 12-годишна възраст са ученици в същото училище" се удостоверява служебно. |
| **9.2.** | **Втора група** - деца с постоянен/настоящ адрес в прилежащия район на училището повече от 1 година, но постоянният/настоящият им адрес е променен в периода през последните 1 до  3 години преди датата на класиране. |  |
| **9.3.** | **Трета група** - деца с постоянен/настоящ адрес в прилежащия район на училището, но постоянният/настоящият им адрес е бил променен през последната 1 година преди датата на класирането. |  |
| **9.4.** | **Четвърта група** - деца с постоянен/настоящ адрес извън прилежащия район на училището към деня на класиране. |  | Оригинал на удостоверение за промени на постоянен адрес на детето, издадено от съответната районна администрация / приложение № 16 към чл. 24, ал. 1 от Наредба за издаване на удостоверения въз основа на регистъра на населението/ или се удостоверява служебно;Оригинал на удостоверение за промени на настоящ адрес на детето, издадено от съответната районна администрация / приложение № 17 към чл. 25, ал. 1 от Наредба за издаване на удостоверения въз основа на регистъра на населението/ или се удостоверява служебно |
| **Когато с броя на децата в определена група по водещия критерий се надхвърля броя на местата, определени с училищния план-прием, децата в тази група се подреждат според следните допълнителни критерии:** |
| **№** | 1. **Допълнителни критерии**
 | **Точки** | **Необходими документи** |
| **9.5.** | Дете с трайни увреждания - с определени 50 и над 50 % вид и степен на увреждане  | **6** | Удостоверява се служебно. |
| **9.6.** | Дете с един или двама починали родители -  | **6** | Удостоверява се служебно. |
| **9.7.** | Други деца от семейството над 12-годишна възраст, обучаващи се в същото училище  | **4** | Удостоверява се служебно. |
| **9.8.** | Деца, завършили подготвителна група в избраното училище  | **4** | Удостоверява се служебно. |
| **9.9.** | Дете от семейство с повече от две деца  | **5** | Удостоверява се служебно. |
| **9.10.** | Деца-близнаци - 5 т. | **5** | Удостоверява се служебно. |
| **Ползва се само един от допълнителните критерии по т. 9.9. и т. 9.10.** |
| **9.11.** | Дете, настанено за отглеждане в приемно семейство  | **3** | Заповед за настаняване. |
|  | Дете, настанено в семейство на роднини и близки по чл. 26 от Закона за закрила на детето -  | **3** | Заповед за настаняване. |
|  | Дете с един неизвестен родител  | **3** | Удостоверява се служебно. |
|  | Осиновено дете  | **3** | Съдебно удостоверение. |
| **9.12.** | Дете с постоянен/настоящ адрес в прилежащия район, граничен на прилежащия район на училището /Прилага се за деъа ош четвърта група от водещия критерий след изчерпване на възможностите за прием на деца от първа, втора и трета група/. | **5** | За деца с **ЕГН** - Удостоверява се служебно.За деца без **ЕГН** - Документ, доказващ адресната регистрация, издаден от службите за административен контрол на чужденците към Министерството на вътрешните работи. |

**Чл. 10. Ако постоянният/настоящ адрес на детето е променян през последните над 3 години, от 1 до 3 години или през последната една година преди подаване на заявлението (заявяването на кандидатура/ кандидатури), но промяната попада в границите на прилежащия район на обхват на едно и също училище, се ползва по- благоприятната за детето група.**

**Чл. 11. За разпределянето в групите се взема посоченият в семейния профил адрес, който е по-благоприятен за детето.**